Na temelju članka 69. stavka 4. Zakona o šumama („Narodne novine“ broj 68/18, 115/18, 98/19, 32/20, 145/20, 101/23. i 36/24) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 23. sjednici održanoj 16. prosinca 2024. donijelo je

**PROGRAM**

**utroška sredstava šumskog doprinosa na području Općine Sveti Ivan Žabno**

**za 2025. godinu**

I.

Programom utroška sredstava šumskog doprinosa na području Općine Sveti Ivan Žabno za 2025. godinu (u daljnjem tekstu: Program) utvrđuje se visina planiranih prihoda te utrošak sredstava šumskog doprinosa u 2025. godini.

II.

U Proračunu Općine Sveti Ivan Žabno za 2025. godinu planirana su sredstva šumskog doprinosa u svoti 110.000,00 EUR-a.

Sredstva iz stavka 1. ove točke koristit će se za izgradnju komunalne infrastrukture na području Općine Sveti Ivan Žabno.

III.

Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2025. godine.

OPĆINSKO VIJEĆE  
OPĆINE SVETI IVAN ŽABNO

KLASA: 321-01/24-01/01

URBROJ: 2137-19-02/1-24-1

Sveti Ivan Žabno, 16. prosinca 2024.

POTPREDSJEDNIK:

Tomislav Kučina